Ilčík

Ilčík, vlastným menom Ilja Jašek (* ?, Dubňany, Morava† 1642, Hodonín, Morava) bol najznámejší moravský zbojník. Býva mylne považovaný za slovenského zbojníka a takisto sa mylne často považuje za člena družiny Juraja Jánošíka. 

 Životopis 
Ilčík sa narodil v moravských Dubňanoch. Zbojníčil spolu so Slovákom Adamom Holotom -  Adamčíkom. V roku 1642 ho chytili a obesili na poli neďaleko Hodonína.

 Jánošíkovská tradícia 
Ilčík býva podobne ako Hrajnoha, Vdovčík a Surovec mylne zaraďovaný medzi druhov Juraja Jánošíka, možno pre to, že spolupracoval so Slovákom Adamčíkom. V skutočnosti žil Ilčík o sedemdesiat rokov skôr ako Jánošík a zbíjal na Morave. Väčšinou býva zobrazovaný ako mladý ( asi dvadsaťročný) mocný muž. Ako zradcu Jánošíka ho spomína Alois Jirásek v knihe Staré pověsti české.

 Povesti 
Jedna z povestí o Ilčíkovi hovorí o tom, ako pomohol chorej starenke tak, že jej nakúpil jedlo a lieky. Ďalšia povesť hovorí o tom, ako na Ilčíka jedna babka nadávala a on jej za trest napichal do zadku cvočky do topánok.

 Vo filme 
V seriáli Uhorčík z roku 2020 si Ilčíka zahral spevák Martin Mihalčin.
Vo filme Jánošík z roku 1963 si Ilčíka zahral herec Vojtech Brázdovič.

 Zdroje 
 MELICHER, Jozef. Požitavské povesti. Ilustroval Jozef Trubíni. 1. vyd. Martin : Matica slovenská, 1998, 156 s. ISBN 8070904844. S. 20
 NOVÁKOVÁ, Zuzana. Rybí drahokamy. Ilustrovala Zuzana Nováková, 1. vyd. Brno : Blok, 1978, 208 s. ISBN 47-025-78 
 JIRÁSEK, Alois, Staré pověsti české. Ilustroval Venceslav Černý, 1.vyd. Praha : J.R. Vilímek, 1894, 348 s. ISBN 80-00-01213-8

Kategória:Úmrtia v 1642
Kategória:Moravské osobnosti
Kategória:Popravení obesením
Kategória:Zbojníci